CELEX: 62018CN0537
Language: lv
Date: 2018-08-17 00:00:00
Title: Lieta C-537/18: Lūgums sniegt prejudiciālu nolēmumu, ko 2018. gada 17. augustā iesniedza Sąd Najwyższy (Polija) – YV

26.11.2018   
            
            
               LV
            
            
               Eiropas Savienības Oficiālais Vēstnesis
            
            
               C 427/11
            
         
      Lūgums sniegt prejudiciālu nolēmumu, ko 2018. gada 17. augustā iesniedza Sąd Najwyższy (Polija) – YV
      (Lieta C-537/18)
      (2018/C 427/16)
      Tiesvedības valoda – poļu
      
         Iesniedzējtiesa
      
      
         Sąd Najwyższy
      
      
         Pamatlietas puses
      
      
         Prasītāja: YV
      
         Atbildētājs: Krajowa Rada Sądownictwa
      
      
         Prejudiciālie jautājumi
      
      Vai Pamattiesību hartas 47. pants savienojumā ar Padomes Direktīvas 2000/78/EK (2000. gada 27. novembris), ar ko nosaka kopēju sistēmu vienlīdzīgai attieksmei pret nodarbinātību un profesiju (1) 9. panta 1. punktu ir jāinterpretē tādējādi, ka situācijā, kad dalībvalsts pēdējās instances tiesā ir iesniegta apelācijas sūdzība, kas pamatojas uz vecuma diskriminācijas aizlieguma pārkāpšanu pret šīs tiesas tiesnesi, kopā ar lūgumu apturēt apstrīdētā lēmuma izpildi, šai tiesai – ar mērķi aizsargāt tiesības, kas izriet no Eiropas Savienības tiesību aktiem, izmantojot [oriģ. 2. lpp.] valsts tiesību aktos paredzēto pagaidu līdzekli – ir pienākums atteikt piemērot valsts tiesību aktus, kas paredz jurisdikciju lietā, kurā tika iesniegta apelācijas sūdzība, šīs tiesas palātai, kura nedarbojas saistībā ar to, ka tajā nav iecelti tiesneši?
      
         (1)  OV 2000., L 303, 16. lpp.